…Ҡала урамдары сатындағы шағир һәйкәлен ҡыҙыл ҡәнәферҙәр ҡосағына алды. Уның шиғри мираҫы вариҫтары ҡәҙерле хәтирәләрен барланы, әҙип рухына бағышлап, шиғырҙарын уҡыны. Шағир исеме менән аталған башҡорт гимназияһы уҡыусылары ла ҡунаҡтарҙы ҡаршыларға ныҡлап әҙерләнгәйне. Назар Нәжмиҙең ижадына һәм тормошона арналған әҙәби-музыкаль кисәне тамаша ҡылыусылар уның баҫыу ҡапҡаһынан сығып, шиғриәттең оло ҡапҡаһын асып инеүен, кешеләрҙең күңел ҡапҡаһына етеүен тағы ла бер ҡат күҙҙән кисерҙе. Ә инде тантананың ҙуры ҡунаҡтарҙы шағирҙың тыуған ауылы Миңештелә көтә ине…